Diari Oficial de la Generalitat Valenciana


Sumari del DOGV 2401, del 05-12-1994 (1994/833223)

ORDRE de 2 de novembre de 1994, de la Conselleria d'Obres Públiques, Urbanisme i Transports, de 2 de novembre de 1994, per la qual es delega en el secretari general i en els directors generals l'exercici de competències referides a l'informe sobre insuficiència de mitjans i aprovació dels plecs de prescripcions tècniques dels contractes d'assistència i de treballs específics i concrets, no habituals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/11/02/(2)/dof/vci/html**

### Dades del document

Número de DOGV
:   2401

Data del DOGV
:   05-12-1994

Secció del DOGV
:   DISPOSICIONS GENERALS

Número del document
:   1994/833223


Data del document
:   02-11-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 2 de novembre de 1994, de la Conselleria d'Obres Públiques, Urbanisme i Transports, de 2 de novembre de 1994, per la qual es delega en el secretari general i en els directors generals l'exercici de competències referides a l'informe sobre insuficiència de mitjans i aprovació dels plecs de prescripcions tècniques dels contractes d'assistència i de treballs específics i concrets, no habituals. En ús de les facultats que em confereixen els articles 35 i 68.1, de la Llei 5/1983, de 30 de desembre, de Govern Valencià, en relació amb les disposicions de la Llei de Contractes de l'Estat i del seu reglament, del Decret 1.005/1974, de 4 d'abril, i del Reial Decret 1.465/1985, de 17 de juliol, referides a les competències de l'òrgan de contractació, considerant convenient delegar l'exercici de determinades competències en el secretari general i els directors generals d'aquesta Conselleria, dispose:  
Article primer  
Es delega en el secretari general i en cada un dels directors generals, en els seus àmbits competencials respectius, l'emissió de l'informe raonat sobre la insuficiència, la falta d'adequació o la conveniència de no ampliació dels mitjans personals i materials previstos en l'article quart, paràgraf darrer, del Decret 1.005/1974, i l'article 4.12 del Reial Decret 1.465/1985.  
Article segon  
Es delega en el secretari general i en cada un dels directors generals, en els seus àmbits competencials respectius, l'aprovació del plec de prescripcions tècniques previst en l'article 4 del Decret 1.005/1974 i l'article 3.3 del Reial Decret 1.465/1985.  
Article tercer  
La delegació d'atribucions que es disposa en aquesta ordre no serà obstacle perquè el conseller d'Obres Públiques, Urbanisme i Transports puga avocar el coneixement o resolució de tots els assumptes que considere oportuns, i puga també revocar-la en qualsevol moment, d'acord amb el que estableix l'article 68.5 de la Llei 5/1983, de 30 de desembre, de Govern Valencià.  
Article quart  
Els actes que es dicten en virtut de la delegació conferida per aquesta ordre, es consideraran dictats per l'òrgan que delega i exhauriran la via administrativa, d'acord amb el que estableixen els articles 19 de la Llei de Contractes de l'Estat, l'article 13.4 i l'article 109 de la Llei de Règim Jurídic de les Administracions Públiques i del Procediment Administratiu Comú.  
Disposició final  
Aquesta ordre entrarà en vigor l'endemà de publicar-se en el Diari Oficial de la Generalitat Valenciana.  
València, 2 de novembre de 1994  
El conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI